《减字浣溪沙（十五之十三）》
宋代·贺铸

两点春山一寸波。当筵娇甚不成歌。动人情态可须多。

金井露寒风下叶，画桥云断月侵河。厌厌此夜奈愁何。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。